Хрисопий Деветзи

Хрисопий "Пиги" Деветзи (, 1975 оны 10 сарын 2-нд төрсөн) нь  Грекийн хөнгөн атлетикч, гурвын харайлт, уртын харайлтын тамирчин юм.

Тэрээр гурвын харайлтаар 2004 оны зуны олимпод 15.25 метр харайж мөнгө, 2008 оны зуны олимпод 15.23 метр харайж хүрэл медаль зүүсэн. 2004 оны олимпын хагас шигшээ харайлтад 15.32 метр харайж, улсынхаа дээд амжилтыг тогтоожээ. Уг амжилтаараа тэрээр бүх цаг үеийн шилдэг гурвын харайгчдын жагсаалтад дэлхийн дээд амжилтын эзэн Инесса Кравец, өөрийн хамгийн хүчтэй өрсөлдөгч Татьяна Лебедева болон олимпын хошой медальт Франсуа Мбанго Этоне нарын ард дөрөвдүгээрт бичигддэг. Гётеборгт болсон 2006 оны Европын АШТ-д Татьяна Лебедева сүүлчийн харайлтаараа түүнийг гүйцсэн бол Валенсид болсон 2008 оны танхимын дэлхийн АШТ-д Яргелис Савинье мөн л сүүлчийн харайлтаараа Деветцигээс алтан медалийг нь булаан авчээ.

Деветзи шигшээ тэмцээнд урьдчилсан шатнаасаа илүү муу харайх нь олон байдаг тул дэлхийн шилдэг гурвын харайгчдын нэг боловч томоохон тэмцээнүүдээс алтан медаль хүртэж байгаагүй билээ.

 Хувийн дээд амжилт 
 Задгай талбай 
ОгнооТөрөлГазарҮзүүлэлт2004 оны 8 сарын 21Гурвын харайлтГрек, Афин15.32 (NR)2006 оны 6 сарын 10Уртын харайлтГрек, Трикала6.83 *

 Грекийн уртын харайлтын тамирчид дунд Ники Ксанту (7.03), Параскеви Циамита нарын дараа орно

 Танхим 
ОгнооТөрөлГазарҮзүүлэлт2008 оны 3 сарын 8Гурвын харайлтИспани, Валенси15.00 (NR)2008 оны 2 сарын 9Уртын харайлтГрек, Пеаниа6.85 *

 Грекийн уртын харайлтын тамирчид дунд Ники Ксантугийн (6.91) дараа орно 

 Цахим холбоос 
 Албан ёсны вэбсайт

 HellenicAthletes.com: Хрисопий Деветзи

Ангилал:Грекийн гурвын харайгч
Ангилал:Грекийн уртын харайгч
Ангилал:Грекийн олимпын мөнгөн медальтан
Ангилал:Грекийн олимпын хүрэл медальтан
Ангилал:2004 оны зуны олимпод оролцогч
Ангилал:2008 оны зуны олимпод оролцогч
Ангилал:Сэргээшийн тохиолдол хөнгөн атлетикт
Ангилал:Сэргээш Грект
Ангилал:Грекчүүд
Ангилал:1976 онд төрсөн